text: De syv dødssynder som kjoler
  15 januar 2010 kl. 12.41
  Designskolen i Kolding udstiller de kommende måneder barchelor projekter. 
  Udstillingen hedder DK:Udstilling.
  De syv dødssynder omsat til tekstiler, tre nyfortolkninger af Scarlett O?Haras overdådige rober fra filmklassikeren ?Borte med Blæsten? og et smykke, man selv kan dekorere med blæk, der forsvinder efter 48 timer, er blot nogle af de mange kunstneriske og kreative produkter, der kan opleves, når Designskolen Kolding i de kommende tre måneder inviterer til udstilling i kantinen. 
  Udstillingen DK:Udstilling viser bachelorprojekterne fra de studerende, der afsluttede grunduddannelsen i sommer. 
  På udstillingen kan man se projekter fra Mode, Tekstil, Industrielt Design, Grafik, Illustration og Interaktionsdesign.
   
  - De studerende har haft 12 uger til deres projekter, som dermed bliver meget individuelle, ligesom de spænder bredt i både idé, udførelse og udtryk, siger Helene Jensen, der er kurator på udstillingen. 
  Kent Laursen er udstillingsarkitekt, og Laila Grøn Truelsen har stået for grafikken.
  